Mont de la Dives

Mont de la Dives je neaktívny stratovulkán, nachádzajúci sa v Indickom oceáne na ostrove Nový Amsterdam, spravovanom Francúzskom. Sopka, ako aj celý ostrov leží na riftovom sytéme, oddeľujúcom antarktickú a austrálsku platňu.

Masív vulkánu je tvorený prevažne bazaltovými horninami. Bol vybudovaný v dvoch periódach, ich koniec sprevádzal vznik kaldier, vzdialených od seba asi 2 km. Čas poslednej erupcie nie je známy, ale veľmi čerstvé vzorky lávových prúdov zo severovýchodnej steny krátera Dumas indikujú ich veľmi mladý vek - storočie, prípadne dve pred dneškomNougier J, 1982. Volcanism of Saint Paul and Amsterdam Islands (TAAF): some aspects of volcanism along plate margins. In: Craddock C (ed) Antarctic Geoscience, Madison: Univ Wisconsin Press, p 755-765.

 Referencie 

 Externé odkazy 
 www.volcano.si.edu - stratovulkán Mont de la Dives na Global Volcanism Program 

Kategória:Sopky Indického oceánu
Kategória:Sopky zámorských území Francúzska
Kategória:Stratovulkány